A4-0307/97

Ψήφισμα επί της πρότασης του Ευρωπαϊκού Κοινοβουλίου για την έκτακτη σύνοδο του Ευρωπαϊκού Συμβουλίου σχετικά με την απασχόληση (20-21 Νοεμβρίου 1997) (C4- 0389/97)

Το Ευρωπαϊκό Κοινοβούλιο,

- έχοντας υπόψη την απόφαση του Ευρωπαϊκού Συμβουλίου του Άμστερνταμ στις 16 και 17 Ιουνίου 1997 να ζητήσει έκτακτη σύνοδο του Ευρωπαϊκού Συμβουλίου υπό την Λουξεμβουργιανή Προεδρία για να διαπιστώσει την πρόοδο σε ό,τι αφορά τη δημιουργία ευκαιριών απασχόλησης (SN 150/97),

- έχοντας υπόψη την επιστολή του κ. Juncker, ασκούντος την Προεδρία του Ευρωπαϊκού Συμβουλίου, προς τον κ. Gil-Robles Gil Delgado, Πρόεδρο του Ευρωπαϊκού Κοινοβουλίου, με την οποία ζητεί τη συμβολή του Κοινοβουλίου στην έκτακτη διάσκεψη (C4-0389/97),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής για τα Δικαιώματα της Γυναίκας, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Περιφερειακής Πολιτικής και της Επιτροπής Εξωτερικών Οικονομικών Σχέσεων, (A4-0307/97),

Α. λαμβάνοντας υπόψη ότι τα σημάδια που προαναγγέλλουν την οικονομική ανάκαμψη στην Ευρώπη, μολονότι προς το παρόν κάνουν δειλά την εμφάνισή τους, δεν παύουν να είναι αδιαμφισβήτητα και ότι παντού οι προβλέψεις για ανάκαμψη αναθεωρούνται προς τα επάνω[semigr ] ότι, το 1997, η αύξηση του ΑΕΠ θα ανέλθει κατά μέσο όρο σε 2% και ότι, το 1998, η αύξηση θα κυμανθεί μεταξύ 2,5% και 3%[semigr ] ότι, λαμβανομένου υπόψη του γεγονότος ότι η σχέση μεταξύ ανάπτυξης του ΑΕΠ και αύξησης της απασχόλησης παρουσιάζει διαρθρωτική βελτίωση, η επιστροφή σε μια ομαλή ανάπτυξη θα οδηγήσει σε ακόμη μεγαλύτερη δημιουργία θέσεων απασχόλησης σε σύγκριση με τις προηγούμενες συγκυριακές ανακάμψεις, χωρίς, εντούτοις, αυτή να αρκεί ώστε να απορροφηθεί η ανεργία και να επανέλθει σε ένα ανεκτό επίπεδο[semigr ]

1. φρονεί ότι οι αποφάσεις στη Διάσκεψη Κορυφής του Άμστερνταμ σχετικά με την απασχόληση πρέπει να δώσουν αφορμή για τη σύναψη δύσκολων συμφωνιών στη Διάσκεψη Κορυφής του Λουξεμβούργου σχετικά με την απασχόληση, με σκοπό τη δημιουργία απασχόλησης υπό τη μορφή επαληθεύσιμων κριτηρίων σύγκλισης με ποσοτικούς στόχους, που θα βασίζονται σε «bench marking» (οροθέτηση) και «best practices» (στις καλύτερες πρακτικές). Η συνδυασμένη προσπάθεια των κρατών μελών και της ΕΕ πρέπει να αποσκοπεί στην αύξηση του τρέχοντος ποσοστού απασχόλησης από 60,4% σε 65% εντός πέντε ετών και σε μείωση του ποσοστού ανεργίας στο 7%[semigr ] η ανεργία μεταξύ των νέων θα περιοριστεί στο 50% της σημερινής[semigr ]

2. επισημαίνει ότι, παρά την πρόοδο που επετεύχθη με την ελεύθερη κυκλοφορία αγαθών και υπηρεσιών, η οποία δημιούργησε νέες ευκαιρίες απασχόλησης και συναλλαγής, απομένουν ακόμη να γίνουν πολλά για να μετατραπούν οι δέκα πέντε εθνικές αγορές σε μια ενιαία, μεγάλη και ομοιογενή αγορά[semigr ] πολλές ακόμη εθνικές νομοθετικές διατάξεις θεσπίζονται κατά τρόπο αποσπασματικό, γεγονός το οποίο αυξάνει την διαστρέβλωση του ανταγωνισμού στον φορολογικό, κοινωνικό, περιβαλλοντικό τομέα καθώς και στον τομέα της προστασίας των καταναλωτών κλπ.[semigr ] πολλές ακόμα οδηγίες δεν ενσωματώνονται επαρκώς στα εθνικά δίκαια[semigr ] όλα τα παραπάνω συνηγορούν υπέρ της υποστήριξης των προτάσεων Monti για την εσωτερική αγορά.

3. αντιμετωπίζει θετικά την καθιέρωση μιας νόρμας για το λόγο ανενεργών προς ενεργά στοιχεία, η οποία θα αντανακλά τη σχέση μεταξύ των ενεργών στοιχείων και του τμήματος του πληθυσμού από 15 έως 65 ετών των τριών κρατών μελών με την καλύτερη επίδοση στο θέμα αυτό και ζητεί από την Επιτροπή Απασχόλησης και Αγοράς Εργασίας να επεξεργαστεί περαιτέρω τους δείκτες στους διάφορους τομείς και να μεριμνήσει για την τήρηση αυτών στα κράτη μέλη[semigr ] αυτή η νόρμα πρέπει να συμπεριλάβει κριτήρια για τις υποεκπροσωπούμενες ομάδες και να συνδεθεί άρρηκτα με κοινωνικά κριτήρια, όπως οι διατάξεις του Ευρωπαϊκού Κοινωνικού Χάρτη και του Κοινοτικού Χάρτη για τα Θεμελιώδη Κοινωνικά Δικαιώματα των Εργαζομένων[semigr ]

4. Τονίζει με έμφαση την ανάγκη συντονισμού της ευρωπαϊκής οικονομικής, δημοσιονομικής, εισοδηματικής και νομισματικής πολιτικής, ούτως ώστε να δημιουργηθεί η κατάλληλη πολιτική συνάφεια στην ΕΕ που θα δώσει ώθηση στην ανάπτυξη, τις επενδύσεις και την απασχόληση[semigr ] τονίζει την ανάγκη όπως αυτός ο συντονισμός παγιωθεί με τη σύναψη ενός συμφώνου που θα αφορά τα οικονομικά θέματα, τις επενδύσεις και τη φορολογία[semigr ]

Εκπαίδευση

5. ζητεί από όλους τους φορείς να συνδέσουν προγράμματα κατάρτισης υψηλής εκπαιδευτικής ποιότητας με στόχο την ανάπτυξη προσόντων που χρειάζεται η αγορά για τους ανέργους, με την εγγύηση ότι οι επανεκπαιδευόμενοι άνεργοι θα εξασφαλίζουν ένα τουλάχιστον έτος αμειβόμενης εργασίας. Ιδιαίτερη προσοχή θα πρέπει να δοθεί σε ομάδες εργαζόμενων που πλήττονται ιδιαίτερα σκληρά από την ανεργία[semigr ]

6. καλεί τα κράτη μέλη να εναρμονίσουν τις προσπάθειές τους στον τομέα της εκπαίδευσης, έχοντας ως γνώμονα, κατά την κατάθεση των εθνικών προϋπολογισμών, το μέσο όρο των τριών από αυτήν την άποψη θετικότερων σήμερα κρατών μελών και δεσμευόμενα να αυξήσουν τη μέση δαπάνη για την εκπαίδευση, την επαγγελματική κατάρτιση ενηλίκων και την Έρευνα και Ανάπτυξη. Συνεπώς, τα κράτη μέλη θα χρησιμοποιούν προοδευτικώς τους πόρους που προορίζονται για την αντιμετώπιση των επιπτώσεων της ανεργίας (παθητικά μέτρα) για τη χρηματοδότηση ενεργητικών μέτρων υπέρ της απασχόλησης, με στόχο να αυξηθεί η απασχόληση χωρίς να τεθούν σε κίνδυνο ούτε η δημόσια χρηματοδότηση ούτε τα συστήματα κοινωνικής προστασίας[semigr ]

7. ζητεί από τους κοινωνικούς εταίρους, να αναπτύξουν ένα σύστημα εκπαίδευσης το οποίο, στο πλαίσιο της «δια βίου εκπαίδευσης», θα παρέχει σε όλους δικαίωμα μετεκπαίδευσης, το οποίο θα μπορεί να κατανέμεται σε όλη τη ζωή[semigr ]

8. καλεί τους κοινωνικούς εταίρους να συνάψουν συμφωνίες για τη δημιουργία θέσεων εργασίας που θα μπορούν να καταλαμβάνουν νέοι και μακροχρόνια άνεργοι μετά το πέρας της εκπαίδευσής τους και περαιτέρω να συμφωνήσουν για τη δημιουργία (προσωρινών) θέσεων εργασίας με συνδυασμούς της «εκ περιτροπής εργασίας», της «γονικής άδειας» και της «δια βίου εκπαίδευσης»[semigr ] ζητεί από τα κράτη μέλη να υποστηρίξουν στο πλαίσιο αυτό κυρίως τις μικρομεσαίες επιχειρήσεις και καλεί τους εργοδότες να καταστήσουν τμήμα του στρατηγικού τους και επενδυτικού τους σχεδιασμού την εκπαίδευση του «μελλοντικού» προσωπικού τους.

Οργάνωση του χρόνου εργασίας

9. πιστεύει ότι τα κράτη μέλη οφείλουν να αφοσιωθούν στο ζήτημα της προώθησης της ευελιξίας στην αγορά εργασίας όσον αφορά το ωράριο εργασίας, το χρόνο εργασίας και τις μεθόδους εργασίας (όπως: διακοπή σταδιοδρομίας, άδεια σε εκπαιδευτικούς, κλπ.) μέσω μιας μη νομοθετικής, μη δεσμευτικής διαδικασίας βασισμένης στον κοινωνικό διάλογο και σε επίπεδο επί μέρους επιχείρησης, ιδίως σε ό,τι αφορά το ζωτικό ρόλο των ΜΜΕ στη δημιουργία θέσεων εργασίας. Επισημαίνει τη σημασία της προώθησης της κινητικότητας των εργαζομένων στην αγορά εργασίας μέσω της βελτιωμένης αμοιβαίας αναγνώρισης διπλωμάτων και μέσω της δυνατότητας μεταφοράς συντάξεων, ασφαλειών και κοινωνικών ασφαλίσεων[semigr ]

10. καλεί την Επιτροπή και τους κοινωνικούς εταίρους να υποβάλουν προτάσεις για την «άτυπη» εργασία με σκοπό η πολλές φορές εκτός των εργασιακών κανόνων προσφερόμενη αυτή εργασία να καλυφθεί με επαρκείς διατάξεις όσον αφορά την κοινωνική ασφάλεια και τα δικαιώματα των εργαζομένων, δηλαδή διατάξεις αντίστοιχες των ισχυουσών για την πλήρη απασχόληση[semigr ]

Δημοσιονομικά μέτρα

11. ζητεί να καθιερωθεί ένας κοινωνικός ή ένας πολύ χαμηλός συντελεστής ΦΠΑ για την παροχή υπηρεσιών εντάσεως εργασίας και μικρής κλίμακας, ιδιαίτερα στην περίπτωση θέσεων εργασίας στο λεγόμενο "Τρίτο Σύστημα" (κοινωνική οικονομία)[semigr ] η διάσκεψη κορυφής θα πρέπει να επιτρέψει αμέσως να αρχίσουν δοκιμές με το χαμηλό συντελεστή ΦΠΑ[semigr ]

12. ζητεί να ληφθούν ταχέως αποφάσεις μέσω ευρωπαϊκών συμφωνιών για τη μετατόπιση των βαρών επί του συντελεστού της παραγωγής εργασίας σε άλλους τομείς, όπως το περιβάλλον, οι φυσικοί πόροι, η ενέργεια και η παραγωγή εντάσεως κεφαλαίου, όπως προτείνεται στη Λευκή Βίβλο σχετικά με την ανάπτυξη, τον ανταγωνισμό και την απασχόληση[semigr ]

13. ζητεί επίμονα να πραγματοποιηθεί στροφή προς την κατεύθυνση της μείωσης της συνολικής φορολογικής επιβάρυνσης για μεμονωμένα άτομα και επιχειρήσεις

14. καλεί τα κράτη μέλη να βελτιώσουν την αλληλεπίδραση μεταξύ των φορολογικών και ασφαλιστικών συστημάτων προκειμένου να μειωθούν στο ελάχιστο δυνατόν τα αντικίνητρα στην αποδοχή ευκαιριών για απασχόληση σε θέσεις με χαμηλή αμοιβή, μέσω της περαιτέρω διερεύνησης των καινοτομιών στο τομέα της κοινωνικής πολιτικής όπως οι βασικοί και αρνητικοί φόροι εισοδήματος[semigr ]

15. ζητεί από τα κράτη μέλη να μεταφέρουν πόρους από τα παθητικά στα ενεργητικά μέτρα για την απασχόληση και για τον περιορισμό της «παραοικονομίας»[semigr ]

16. πιέζει την Επιτροπή και τα κράτη μέλη να επιδείξουν μεγαλύτερη επαγρύπνηση στο θέμα των ενισχύσεων προς τις επιχειρήσεις, προβαίνοντας σε έλεγχο της χρήσης τους, ούτως ώστε οι ενισχύσεις αυτές να συμβάλλουν πράγματι στη δημιουργία σταθερών θέσεων απασχόλησης και να μη χρησιμεύουν σε αναδιαρθρώσεις και μετεγκαταστάσεις, οι οποίες οδηγούν σε απολύσεις, ακόμη κι όταν συνοδεύονται από «κοινωνικά προγράμματα»[semigr ]

17. ζητεί να προωθηθεί και να ενισχυθεί η Ε& Α μέσω καταλλήλων φορολογικών κινήτρων, της εύκολης πρόσβασης σε επιχειρηματικό κεφάλαιο υψηλού κινδύνου και της διάθεσης των κεφαλαίων αυτών καθώς και μέσω της κατάλληλης διασυνοριακής συνεργασίας μεταξύ επιχειρήσεων, σχολείων και ερευνητικών ιδρυμάτων να εξαλειφθούν τα γραφειοκρατικά εμπόδια για την πραγματοποίηση επενδύσεων, για την αναθεώρηση και την απλοποίηση των βαρών διοικητικής φύσεως στις ΜΜΕ, καθώς και για διορθωτικά μέτρα για την κατάργηση νομικών και χρηματοπιστωτικών εμποδίων όσον αφορά την ίδρυση επιχειρήσεων[semigr ]

18. καλεί την Επιτροπή και το Συμβούλιο να αξιολογούν μελλοντικά όλα τα σχετικά μέτρα πολιτικής υπό το φως των συνεπειών τους για την απασχόληση[semigr ] ζητεί επίσης από την Επιτροπή να προβεί σε ανασκόπηση των επιπτώσεων της απασχόλησης σε όλα τα τμήματα του προϋπολογισμού της ΕΕ και στο ίδιο πλαίσιο να προσαρμόσει ουσιαστικότερα τα διαρθρωτικά ταμεία για την καταπολέμηση της μακροχρόνιας ανεργίας, την προώθηση υψηλότερων εξειδικεύσεων, επιχειρηματικότητας και προσαρμοστικότητας[semigr ] προτρέπει επίσης τα κράτη μέλη να αυξήσουν την αποτελεσματικότητα των προγραμμάτων των Διαρθρωτικών Ταμείων αποδίδοντας μεγαλύτερη έμφαση στην απασχόληση.

19. καλεί το Συμβούλιο ECOFIN στην πρώτη του κιόλας προσεχή σύνοδο να σχεδιάσει και να επεξεργαστεί τα σχετικά μέτρα επί των οποίων θα ληφθεί απόφαση από τη διάσκεψη κορυφής για την απασχόληση[semigr ]

20. καλεί το Ευρωπαϊκό Συμβούλιο να δώσει το πράσινο φως για τη χρησιμοποίηση μη απορροφηθέντων κονδυλίων του προϋπολογισμού της ΕΕ για δράσεις που ενθαρρύνουν την ανάπτυξη της απασχόλησης, κυρίως στο πλαίσιο τοπικών πρωτοβουλιών για την απασχόληση και περιφερειακών συμφωνιών για το "Τρίτο Σύστημα", και ειδικότερα να προβούν στη σύσταση ενός ταμείου εγγυήσεων, το οποίο θα διασφαλίζει τα δάνεια που η Ευρωπαϊκή Τράπεζα Επενδύσεων χορηγεί στις μικρομεσαίες επιχειρήσεις[semigr ]

21. καλεί το Ευρωπαϊκό Συμβούλιο να αναλάβει την πρωτοβουλία να χρησιμοποιήσει πρόωρα και ήδη από το 1998 τα υπόλοιπα των εγγεγραμμένων στον προϋπολογισμό της ΕΚΑΧ αποθεματικών για τη χρηματοδότηση λειτουργικών προϋπολογισμών ύστερα από το 2002 για μέτρα υπέρ της απασχόλησης και, για το σκοπό αυτό, να προβλεφθεί ειδική ενίσχυση της ΕΤΕ[semigr ]

Συντονισμός οικονομικής πολιτικής

22. καλεί το Ευρωπαϊκό Συμβούλιο, κατά τη διάσκεψη κορυφής στο Λουξεμβούργο, να καθορίσει τη διαδικασία για το συντονισμό της οικονομικής πολιτικής, την εκπόνηση οδηγιών σχετικά με την απασχόληση, τον έλεγχο και την ετήσια υποβολή εκθέσεων ούτως ώστε τα πορίσματα της Διάσκεψης του Άμστερνταμ, στον τομέα της απασχόλησης, να τεθούν ευθέως στην πράξη και ζητεί επίσης η βιώσιμη οικονομική ανάπτυξη, η οικολογία, η μόνιμη και σταθερή απασχόληση και η κοινωνική ασφάλεια να καταστούν πρωταρχικοί πόλοι ενδιαφέροντος στην οικονομική πολιτική της Ένωσης και των κρατών μελών[semigr ] καλεί το Ευρωπαϊκό Συμβούλιο να δηλώσει ότι οι προτάσεις Monti σχετικά με την εσωτερική αγορά πρέπει να εγκριθούν όσο το δυνατόν συντομότερα καθότι αναμένεται ότι θα έχουν ιδιαίτερα θετικό αντίκτυπο στην απασχόληση[semigr ]

23. καλεί το Ευρωπαϊκό Συμβούλιο να λάβει περισσότερο υπόψη την οικονομική αλληλεξάρτηση των κρατών μελών που προέκυψαν από την μετατροπή των 15 εθνικών αγορών και σε μία ενιαία και ομοιογενή αγορά που ολοένα και περισσότερο περιορίζει την αποτελεσματικότητα των αμιγώς εθνικών οικονομικών πολιτικών[semigr ] θεωρεί απολύτως απαραίτητο, ως εκ τούτου, να σημειωθεί περαιτέρω πρόοδος προς την κατεύθυνση μιας μεγαλύτερης παραπληρωματικότητας των οικονομικών πολιτικών των κρατών μελών ώστε να δημιουργηθούν συνέργειες όσον αφορά την παροχή κινήτρων και την προώθηση της καινοτομίας, της έρευνας και της τεχνολογικής ανάπτυξης μέσω κατάλληλων φορολογικών παροχών για τις ΜΜΕ, τη διευκόλυνση της πρόσβασης και τη διάθεση επιχειρηματικών κεφαλαίων για ΜΜΕ που ασκούν δραστηριότητα σε τομείς Ε & Α, την προώθηση αποτελεσματικών ερευνητικών υποδομών και τη στενή διασυνοριακή συνεργασία μεταξύ επιχειρήσεων, πανεπιστημίων και ιδρυμάτων έρευνας[semigr ]

24. ζητεί από την Έκτακτη Διάσκεψη του Λουξεμβούργου για την Απασχόληση να συνάψει δεσμευτικό «Ευρωπαϊκό Σύμφωνο για την απασχόληση, τη βιωσιμότητα και την αλληλεγγύη», ως συμπλήρωμα του Συμφώνου Σταθερότητας που είχε συναφθεί στο Άμστερνταμ[semigr ]

25. θεωρεί ότι η ανάπτυξη των ευρωπαϊκών υποδομών, δηλαδή των διευρωπαϊκών δικτύων που προτείνονται στο Λευκό Βιβλίο του Ντελόρ, αποτελεί κίνητρο για την απασχόληση που θα έχει αντίκτυπο στην ΕΕ, διότι επιδρά και ως παράγων προώθησης της ανάπτυξης και ενθαρρύνει τις επενδύσεις[semigr ]

26. καλεί τα κράτη μέλη να συνεχίσουν τις προσπάθειές τους και να χρησιμοποιήσουν κατά προτεραιότητα το περιθώριο ελιγμών που προέκυψε από τη μεταρρύθμιση των δημοσίων οικονομικών προκειμένου να επιτύχουν τη μείωση του κόστους της εργασίας και να μετατοπίσουν το φορολογικό βάρος από την εργασία στους κινητούς συντελεστές της παραγωγής[semigr ] ζητεί ως εκ τούτου, να συναφθεί ένα ευρωπαϊκό σύμφωνο για την φορολογία το οποίο θα θέσει τέλος στον καταστροφικό φορολογικό αγώνα δρόμου που υφίσταται στην ΕΕ, θα μειώσει το βάρος της φορολογίας και των λοιπών μη μισθολογικών βαρών και θα συμβάλει στην πραγματοποίηση μιας οικολογικής, φορολογικής μεταρρύθμισης[semigr ]

27. αναθέτει στον Πρόεδρό του να διαβιβάσει το παρόν ψήφισμα στο έκτακτο Ευρωπαϊκό Συμβούλιο για την απασχόληση, το Συμβούλιο, την Επιτροπή, τους ευρωπαίους κοινωνικούς εταίρους, καθώς και τις κυβερνήσεις και τα κοινοβούλια των κρατών μελών.